21 
glittrer og flimrer i Solskinnet i blændende Hvidt. Lige i Vand¬ 
fladen, hvor Søgang tidligere har hulet Isen, skinner den snart 
smaragdgrøn, snart azurblaa, og dybt nede i Vandet seer man 
Foden af Isskodserne i forskjellige Nuancer af Blaat. Oppe fra 
Udkigstønden paa Masten har man et udmærket Overblik. Man 
seer Skyggen af Rejsningen glide hen over Isflagerne, efterhaanden 
som Skibet kiler sig frem imellem dem. Tung, mørk og gul¬ 
brun vælter Stenkulsrøgen op af Skorstenen og strækker sig 
som en lang, smudsig Hale efter Skibet. Af og til overrasker 
man en Sæl, som hidtil i idyllisk Ro og Fred har ligget og 
solet sig paa Isen; nysgjerrig og forskrækket seer den paa det 
røgspyende Uhyre, som kommer imod den, og pludselig gjør 
den et Par hurtige, slangeagtige Bevægelser, saa den naaer helt 
hen til Kanten af Flagen, rejser saa endnu en Gang Hovedet 
højt i Vejret, og «Pladsk!» er den forsvunden i Vandet, der 
danner ringformede Smaabølger, som bryde den spejlklare Over¬ 
flade, hvor Sælen gik ned. Efter Skibet følger en stor Sværm 
Maager, som med Skrigen slaas om, hvad der bliver kastet over¬ 
bord af Affald. Det er Ishavets almindeligste Fugl, Stormmaagen 
eller Havhesten. Undertiden fangede vi dem i større Antal paa 
Krog; thi saa graadige ere disse Fugle, at de ligefrem slaas om 
at komme til at bide paa Krogen. 
Ombord nød man det gode Vejr; det var varmt paa Dækket, 
og man lod sig med Velbehag gjennembage af Solen. 
Forholdene kunne imidlertid snart forandre sig. I Hori¬ 
zonten begynder en underlig, hvid, ulden, lav Sky at komme 
frem. Med utrolig Fart kommer den nærmere og nærmere. 
Det er Taagen, denne Isens sædvanlige Ledsager. I en Fart 
søger man sig en stor Isskodse ud, ved hvilken man kan for¬ 
tøje Skibet; thi saalænge Taagen varer, kan man ikke komme 
frem, med mindre Isen er meget spredt. Inden man faar for¬ 
tøjet, er imidlertid Taagen kommet op til Skibet. Graa, klam 
og isnende kold vælter den sig frem og indhyller i Løbet af 
et Par Minutter Alt i sit dækkende Mørke. Alt bliver koldt og 
